
الخامس من الكليات: العرض العام
تعريف العرض العام وقسماه
قال الماتن: (وهو الخارج) المقول عليها وعلى غيرها، وكل منهما، يعني من الخاصة والعرض العام، إن امتنع انفكاكه عن الشيء فلازم بالنظر إلى الماهية أو الوجود.
وقبل التكلم عن العرض العام، الذي هو الكلي الخامس، بقي عندنا شيء بسيط من الخاصة، وهو أننا قلنا: الخاصة مرة تكون بنظر واعتبار خاصة، ومرة تكون بنظر واعتبار عامة؛ مثل الماشي، إذا أخذناه بخصوص الحيوان، فهو خاصة للحيوان، لأنه هو مختص بالحيوان وغير الحيوان ما يمشي، وإذا أخذناه بنظر واعتبار آخر، أنه يعرض على الإنسان وغيره من باقي الحيوانات، سميناه عرضا عاما.
يبقى المتبقي من كلامنا هو كلمة (ففهم)، التي ورد ذكرها في قول المحشي؛ قوله الذي قال للإنسان: ففهم. قيل إن هذه كلمة (ففهم) إشارة إلى أنه ما كو منافاة بين أن يكون الشيء من جهة وباعتبار خاصة، ومن جهة واعتبار شنو؟ عرض عام؛ لأن خاف واحد يشكل يقول: هذا شنو هو الشيء؟ ما يصير شيئين، لو هو خاصة لو هو عرض عام، كيف أنتم جعلتوه مرة خاصة ومرة عرض عام؟ هذا ما يصير، الشيء لا يكون شيئين. نقول له: ما كو منافاة ولا ضير ولا ضرر، خصوصاً أن نظر المعتبر يختلف، فنحن نقول له: هو خاصة بس بهذا الاعتبار، وإذا كان خاصا بالحيوان فقط لأن الماشي مختص بالحيوان، وهو عرض عام بس باعتبار آخر ونظر آخر.
فهاي كلمة (ففهم) يريد يشير بها لعله المحشي إلى أنه ما كو منافاة ولا ضرر أن الشيء يكون من جهة وباعتبار وبلحاظ وخصوصية أنه خاص من جهة، ولحاظ واعتبار ونظر آخر هو عرض عام، ما في شي. ويذكرون دليلا عليه هو نفس الفصل الواحد؛ الفصل الواحد مرة يكون قريب باعتبار ومرة يكون بعيد باعتبار آخر، مثل فصل (الحساس)، فهو قريب بالنسبة للحيوان لكن بعيد بالنسبة للإنسان أو الجسم النامي. فما دام هو فصل واحد، هو فصل (الحساس) واحد، كيف مرة جعلته قريب ومرة أخرى بعيد؟ نقول: ما كو، هو يختلف النظرة والاعتبار، هو قريب باعتباره للحيوان، ويعتبر بعيد باعتباره لمن؟ للإنسان أو الجسم النامي وما فوقه. وهكذا، إذاً لا ضرر بأن العناوين تختلف، عنوان الشيء يختلف باختلاف الاعتبار والمقصد والجهة، هذا لا ضير فيه، هاي المراد من كلمة (ففهم).
كلامنا الآن في الكليات، الكلي الخامس، العرض العام. المصنف قال: (وهو الخارج)، طبعا المراد به هو الكلي الخارج، وقلنا ليش قال الخارج؟ على نفس المنوال الذي ورد بالخاصة، حتى -أحسنتم- يخرج الذاتيات. فهذا القيد راح شيخرج لنا؟ راح يخرج لنا الجنس والنوع والفصل؛ لأن كلامنا مو بالذاتيات، إنما (يعني مو بذاتيات الماهية) إنما بالخارج عن الماهية، هاي أولا.
(المقول)، يعني المحمول، وأيضاً بينا سابقا قلنا تفسير المقول بالمحمول بلسان المحشي إشارة إلى دفع المعنى اللغوي، والمراد به المعنى الاصطلاحي.
(عليها)، يعني المحمول الذي يحمل عليها، يعني على الماهية الواحدة، على الحقيقة الواحدة.
(وعلى غيرها)، يعني هذا الكلي لا يحمل فقط على حقيقة واحدة، يحمل عليها وعلى غيرها من الحقائق الأخرى. لماذا جاء بقيد (غيرها)؟ حتى شو يخرج لنا؟ الخاصة؛ لأن هو بلفظة (الخارج) خرج الذاتيات، بقي الخاصة داخلة بالتعريف، حتى يخرج الخاصة عن التعريف جاب لنا قيد (وعلى غيرها)؛ لأن احنا قلنا سابقا الخاصة شبيها؟ محكومة على حقيقة واحدة فقط، لكن من جاب (على غيرها) خرجت الخاصة، ليش؟ لأن صار هذا التعريف مختص بالعرض العام. العرض العام هو الذي يعرض على الماهية وعلى غيرها؛ مثل (الماشي) الذي يعرض على الإنسان وعلى غير الإنسان من باقي الحيوانات الأخرى كالفرس، هذا المراد بمن؟ بالعرض الذي هو الماشي، يحمل على حقيقة الإنسان وعلى غيره من باقي أنواع الحقائق الأخرى كمثال العرض العام.
ثم قال: (وكل منهما)، كل منهما يعني كل من الخاصة والعرض العام، يعني احنا كلامنا الآن في العرضيات، (إن امتنع انفكاكه عن الشيء فلازم)، يعني كل منهما يقسم هذا الكلي العرضي تارة إلى عرضي لازم، وأخرى عرضي مفارق.
عرضي لازم: يعني هو من الأمور العرضية والكليات الخارجة، بس هو لازم للماهية، وذاك كلي وخارج عن الماهية بس شنو؟ مفارق. مفارق يعني يقدر يفارقه، اللازم واضح هو ما لازم الماهية، أما بنفس الماهية سوف ياتينا أو بوجودها سواء كان الوجود الذهني أو الخارجي، ويمتنع انفكاكه عنه عقلا. والمفارق لا، لا يمتنع انفكاكه عقلا، يمكن أنه من اسمه مفارق، يعني يمكن أن يفارق الماهية أو يفارقه في وجودها، هذا يسمى العرض اللازم والعرض المفارق.
وطبعا العرض اللازم يسموه عرض ومعروض، يعني الشيء الذي يعرض عنه يسموه ملزوم، لازم وملزوم وعارض ومعروض، هذا تارة يكون لازم واخرى مفارق. مثال اللازم كثيرة؛ عندنا من الأمور العرضية اللازمة التي ما تفارق الماهية أو وجوداتها، مثل الحرارة، الحرارة لازمة للنار لا تفارقها عقلا، يستحيل عقلا انفكاكها عنها. بعد، الكاتب بالقوة، الكتابة بالقوة، الكتابة طبعا أمر خارجي عرض -أحسنتم- بس هي لازمه لماهية الإنسان، لا تفارقه بمعنى القوة والقدرة والقابلية والاستعداد. نعم، هذه تسمى أمثلة للعرض اللازم.
العرض المفارق لا، هو الذي لا يستحيل عقلا امتناع انفكاكه، بل يمكن انفكاكه، وأمثلة كثيرة للعرض المفارق؛ مثاله: مثل السواد لبشرة الإنسان، الإنسان إذا كان لونه بشرته بيضاء أو سمراء، بمرور الزمن يقدر الأبيض شو يصير؟ أسمر، والأسمر يصير شنو؟ أبيض، إذاً نفس السمر والبياض هو عرض كلي خارج عن ماهية الإنسان، لأنه هو ما داخل في حقيقة ذاته ولا مختص به أولا، بل يعرض على غيره ثانيا، وثالثا هو ليس لازما له، بل يمكن شنو؟ يفارقه.
مثال آخر للعرض المفارق: هو أن كون الإنسان كاتب بس بالفعل؛ بعض الناس يكتبون، والكتابة عرض عليهم بس من النوع العرض المفارق، هو الآن يكتب بس يمكن تجي فترة ينفقد الكتابة عنه، إذا فارقه، لا ما بقى ملازم له، الكتابة بالفعل مو بالقوة، إذا قلنا كتابة بالقوة صار شنو؟ لازم، إذا قلنا بالفعل مفارق، هذا مثال لمن؟ للعرض.
عرضي لازم وعرضي مفارق، هناك تقسيم آخر.
تقسيمات اللازم
هناك تقسيم آخر للوازم؛ هذا التقسيم الآخر أنه بعض اللوازم: أكو لازمة للماهية وأكو لازمة للوجود.
شنو الفرق بيناتهم؟ لازم الماهية هو الشيء الذي يلزم ماهية وحقيقة الشيء بغض النظر عن وجوده، سواء كان وجوده ذهني أو شنو؟ خارجي. طبعا الأشياء بلوازمها هي لا تخلو؛ إما تكون خارجية أو ذهنية، لكن مرة يكون نظرنا إلى نفس واصل ماهية وحقيقة الشيء بغض النظر عن أن وجودها ذهني، خارجي، يعبرون عنه النظر لمطلق الوجود.
إذا نظرنا للازم باعتباره مطلق الوجود بغض النظر عن وجوده سواء كان ذهني أو شنو؟ خارجي، هذا يسمونه لازم الماهية. إذاً لازم الماهية هو اللازم الذي يلزم نفس حقيقة الشيء بماهيتها بالنظر إلى مطلق الوجود بغض النظر عن وجوده، سواء كان وجوده خارجي أو ذهني، يعني نظرنا يكون منصب فقط بمن؟ بحقيقة الشيء وماهيته بغض النظر كون الذهن ذهني لو شنو؟ خارجي، هذا يسموه لازم الماهية. مثال ذلك: الزوجية للاثنين والفردية للثلاثة، الزوجية لازمة لماهية الاثنين، لحقيقة وشيئية الاثنين، بغض النظر على أن وجودها ذهني فيستحيل أن تكون خارجية، أو أن وجودها خارجي ويستحيل أن تكون ذهنية، يعني ما عندنا نظر -علما- للوجود، إنما ناظرين لمطلق الوجود، لأصل الماهية وحقيقة الشيء، هذا يسمى بلازم الماهية، عندما يكون النظر للازم: ما هو الشيء الذي يلزم الماهية بحقيقتها بغض النظر عن وجودها، سواء كان ذهني أو شنو؟ خارجي، ذهني حتى لا يكون خارجي يستحيل أن يكون خارجي، ولا هو خارجي حتى يستحيل أن يكون ذهني، هذا يسموه لازم الماهية.
لازم الوجود: لا، يكون النظر للازم باعتبار وجوده، باعتبار، يعني أكو النظر، يعني نظرنا منصب على اليمن؟ على وجوده. وتارة كما تعلمون الوجود قسمان، الوجودان الوجودان الحقيقيان مو الاعتباريان، الحقيقيان وجودان؛ وجود حقيقي ووجود ذهني، الوجود الحقيقي الخارجي يقصدون به أو والوجود الذهني النوع الثاني، أو بعبارة أخرى خلينا نقول الوجود قسمان: حقيقي واعتباري، والحقيقي من عنده هو وجود خارجي وذهني، بس أكو كلام عند المناطقة أن الذهني هو حقيقي لو مو حقيقي لو اعتباري؟ عندهم كلام وخلاف، احنا نفرض أن هذا لازم الوجود حقيقي وذهني، بغض النظر عن كون اعتبار الذهني أو ليس باعتباري.
مرة يكون نظرنا للازم باعتبار الأمر الخارجي، يعني ناظرين إلى الأمر الخارجي، هذا نسميه لازم الوجود الخارجي نسميه، ومرة يكون نظرنا لمن؟ للوجود الذهني باعتبار أنه يلزم الشيء بحقيرفته باعتبار وجوده، مو بغض النظر عن وجوده لا، بلحاظ وجوده.
المحشي طانا مثال لازم الوجود الخارجي هو إحراق النار، النار النار تحرق، النار إذاً الإحراق لازم للنار، إحراق النار وين تحرق النار؟ بالخارج وإلا ما يمكن أن نفرض أن النار تحرق بالذهن لكان مجرد ذكر لفظ النار واستحضارها يسبب إحراق الذهن، وهذا غير معتبر عقلا، فلهذا الذهن هي حارقة بس مو بوجودها الذهني، بوجودها شنو؟ الخارجي. إذاً الإحراق لازم للنار، بس هذا يا لازم؟ لازم وجود من يا نوع؟ الوجود الخارجي. هذا المثال الأول، يعني كلما وجدت النار في الخارج لازمها أنها شنو؟ تحرق. هسه مو تشكل علينا تقول شلون نار إبراهيم؟ هاي نار إبراهيم شيء آخر، مو أقول بعض يشكل يقول هاي نار خارجية مال إبراهيم (عليه السلام) وما حرقته، يعني هذا شلون هذا لازم؟ هذا لازم وجود، نقول له: هذا شيء آخر، هاي تعطيل شنو؟ قانون الطبيعة بالاعجاز، احنا كلامنا بمقتضى قانون الطبيعة، كلما وجدت النار فشو تكون؟ حارقة، النار حارقة، إذا هذا لازم بالوجود الخارجي، وقلنا ما يمكن تصوره في الذهن.
مثال آخر، الوجود الخارجي استحضار الشيء بآثاره الخارجية، يعني إذا قلت نار يعني آثاره الخارجية تعطي حرارة وتحرق، إذا استحضرت مفهوم النار بالذهن، أنا قلت لك ليس لا يكون استحضاره بترتب آثاره، يعني ما يصير يجي الإحراق والحرارة بالذهن. فالوجود الخارجي من مميزاته ترتب آثاره، وهي مرت علينا، اللي من يقولون بأصالة الماهية وأصالة الوجود، شنو الخلاف اللي وقع بين من يقول يكون أصالة وجود أصالة الماهية؟ هو ترتب الآثار، اللي يقولون أن الأصل بالآثار هي بالخارج قالوا بأصالة الوجود، واللي قالوا لا الأصل بالأثار بماهياتها قالوا بأصالة الماهية وغيرها. الخارجي يفترق عن الذهني أنه الخارج مترتبة آثاره: النار إحراق وحرارة، وفي الذهن مفهوم النار من غير ترتب شنو؟ لآثاره، هذا يسموه لازم الوجود الوجود الخارجي.
مثال آخر: حلاوة العسل، يعني العسل إذا أكلته من الشيء من الأشياء الملازمة للعسل هو دائما شبيب؟ حلو، أو السكر إذا شي تاكله من ملازمات السكر أنه شنو؟ حلو، حلاوة السكر أو حلاوة العسل هذا شنو؟ لازم خارجي، وأنت تقدر تجيب أمثلة كثيرة، مثل البرودة للثلج وغيرها أمثلة كثيرة. نعم، عندنا هذا النوع الأول من لازم الوجود يسموه لازم الوجود الخارجي.
عندنا نوع آخر من لازم الوجود هو لازم الوجود الذهني. المثال اللي ذكرناه ياه المحشي هو مفهوم الكلي أو وصف الكلي، واحنا نعرف المفاهيم وين تستحضر؟ بالأذهان كأوصاف أو عناوين، إدراكها واستحضارها ووجوداتها تكون وين؟ في الذهن. إذا قلنا الإنسان مفهوم ووصف كلي، لفظه لفظة كلي كلي كمفهوم ووصف، وين وجودها؟ في الذهن، في الذهن، ما عندنا بالخارج ما عندنا بالخارج شيء يسموه كلي، نعم عندنا مصاديق الكلي بالخارج بس لا كمفهوم وصف كعنوان، أكو بالخارج مفهوم وصف عنوان يسموه كلي؟ ماكو، إنما هاي مفاهيم وأوصاف وعناوين يكون استحضارها وين في وجوداتها؟ يكون وجوداتها في الذهن، يعني كلما وجد مفهوم الإنسان في الذهن بإمكان أن توجد معه وصف وعنوان كونه شنو؟ كليا، هذا يسموه لازم الوجود شنو؟ الذهني؛ لأن عروض الكلية على الإنسان بالخارج محال. فلهذا والسبب في ذلك لأن الخارج هو ظرف الجزئيات وما ما شنو؟ ما ما يتعقل فيه وجود شنو؟ للمفاهيم والعناوين الكلية، والذهن هو ظرف الكليات، هذا يسموه لازم الوجود الذهني.
وعلى هذا سموا المفاهيم والعناوين الذهنية سموها بالمعقول الثاني، شنو السبب؟ هاي مرت علينا إذا تذكرون المعقولات الثانوية؛ لأنه مثلا وصف الكلية متى ندرك ونفهم الكلية؟ بعد فهمنا لنفس الموصوف، أو عرض عرض الكلي شو وقت نفهم عرض الكلي؟ بعد فهمنا لشنو؟ لنفس المعروض، مثل ما قلنا إذا كنت تفهم جدار يلا تفهم أن جداره لونه؛ لأنه أبيض؛ لأن البياض جاي يعرض على الجدار، إذا ما انت فاهم الجدار كيف تفهم عروض البياض عليه؟ نفس الكلام هنا، لازم تفهم وتتعقل معنى إنسان، شو ما تفهم عروض عليك شنو؟ وصف الكلية. وإلا فهذا سموه المعقول الثاني، يعني يجب المعقول يعني الفهم، يجب أن تتعقل وتفهم معنى الإنسان ثم بعد ذلك تفهم وتتعقل عروض البياض على الجدار، عروض الكلية على الإنسان، فسموها بالمعقولات الثانوية. وغالبا المعقولات الثانوية هي دائما أمور اعتبارية انتزاعية، مثل الفوقية، الشيئية، التحتية، مثلا الأمامية، الخلفية، هذه يسموها أمور اعتبارية ذهنية انتزاعية يسموها المعقولات الثانوية، ولعلكم سوف إن شاء الله تدرسون في علم الفلسفة، الفلسفة تدرس دائما المعقولات الثانوية، غالبا تدرس مواضيعها بالمعقولات الثانوية.
هذا التقسيم الأول، تقسيم اللازم، كما بينا بتقسيم كونه لازم لازم، كما قال لازم أنه عرض لازم وعرض مفارق، هذا التقسيم الأول، ثم لازم للماهية ولازم للوجود، ولازم الوجود قسمين: بالوجود الخارجي، بالوجود الذهني. انتهى الكلام عنه.
اللازم البين والغير بين
الآن أكو قسم ثاني لتقسيم نفس اللازم، وهو أنه عندنا لازم بين ولازم غير بين.
اللازم البين هو شنو؟ فقط إدراك وتصور الملزوم نفهم منه إدراك وتصور اللازم، إذا فقط تتصور الملزوم تتصور منه لازمه، هذا نسميه شنو؟ تصور بين، يعني مثلا إذا ذكرت لك الحرارة رأسا أنت تتصور بذهنك لازمها شنو؟ الإحراق والحرارة، هذا لازم لازم بين، ما يحتاج إلى غير هذا الشيء، يعني نفس تصور الملزوم يفهمك لتصور منو؟ اللازم، ليس أكثر من هذا، هذا يسموه شنو؟ تصور لا لازم لازم بالمعنى البين، لازم بالمعنى البين. نعم، إذا هو اللازم الذي يكفي يلزم من تصوره فقط تصور الملزوم.
المحشي ذكر لنا مثال: مثال البصر الذي بمعنى حس الرؤية، يعني إذا قلت لك بصر تفهم لازمه، اللي ما عنده بصر شنو هو؟ أعمى، يعني لازم البصر هو من له إمكانية الرؤية، لازمه اللي فاقد إمكانية الرؤية هو شنو؟ أعمى، يعني البصر فيه من لوازمه أنه من يفقده هو أعمى، فنفس تصور اللازم الملزوم يكفي في تصور اللازم له، إذا استحضرنا عندك البصر تفهم بإمكانية وحس الرؤية، من فقده فهو يكون ماذا؟ أعمى؛ لأنه لا يمكن له أن يحس بإمكانية الحس والرؤية، هذا مثاله.
ثم قال، ثم قال أنه هذا اللازم البين، مرة عندنا لازم بين بالمعنى الأعم، ومرة لازم بين بالمعنى الأخص.
اللازم البين بالمعنى الأخص هذا الذي ذكره، أنه ما يلزم من تصور اللازم غير فقط تصور الملزوم. مثال الذي ذكر لنا إياه المحشي: الكاتب بالقوة، الكاتب بالقوة قال إن الكتابة هي لازمة للإنسان، لا تفارق من حيث القابلية والاستعداد، لزومها لازم بالمعنى الأخص، يعني فقط تصورنا للملزوم يكفي فيه تصور شنو؟ إدراك وفهم معنى اللازم فيه.
ثم وذكر قال: عندنا لازم معنى البين بالمعنى البين الذي لا لازم يكفي لازم نتصور الملزوم ونتصور اللازم ونتصور شنو؟ النسبة بينهما -أحسنتم- يعني ما يكفي فيه فقط تصور الملزوم لاستحضار وفهم وبيان معنى اللازم، لازم نستحضر بثلاثة أمور؛ بل نفس الملزوم ونفس اللازم والنسبة بينهما، أي نسبة وعلاقة الملزوم إلى اللازم، يلا يصير لازم، يسموه لازم بالبيّن لكن بالمعنى الأعم.
طبعا هسه ليش سموه بالمعنى الأعم؟ لأنه بقبال ذاك سموه بالمعنى الأخص؛ لأن ذاك ما ما ما ما يتطلب من عندنا في استحضاره وفهمة غير فهم نفس شنو؟ الملزوم خاصةً. بينما هذا لا، ما يكفي تصور واستحضار نفس الملزوم، بل لابد أن نتعدى به إلى الأعم منه، اللي هو منو؟ نفس اللازم مع الملزوم والنسبة بعلاقة وترابط الملزوم إلى اللازم.
نعم، مثالا الذي ذكرنا ياه المحشي هو الزوجية بالنسبة للأربعة، يعني الزوجية هي من اللوازم للأربعة، أو كذلك الفردية من اللوازم للثلاثة، بس ايش وقت نفهم أن هاي الزوجية هي لازم للأربعة؟ هل يكفي فقط نصف تصور الزوجية الاثنين فقط في استحضار الزوجية؟ المصنف قال: بل تحتاج إلى تصور نفس الاثنينية ثم نفس الزوجية ثم نسبة الاثنين الزوجية للاثنينية حتى تكون لازمة لها، وإلا نفس استحضار الاثنين أو فهمها أو فهمها ما يستحضر أنه زوج، بل لابد أن نستحضر معاها شنو؟ أنه أنه أكو لازم يلزمها، اللي هو الزوجية، وهذا هي الزوجية نسبتها إلى الاثنينية هي نسبة العلاقة والترابط والملازمة، فيحتاج إلى ثلاثة أمور: تصور الاثنينية الملزوم، تصور الزوجية اللازم، تصور النسبة والعلاقة والترابط التي تربط بين الزوجية والاثنين، وكذلك الكلام بالفردية: تصور نفس الثلاثة الذي هو الملزوم، وتصور الفردية التي هي اللازم، والنسبة والعلاقة والترابط بين الفردية وماذا؟ والثلاثة، يلا نفهم هذا اللازم، يعبرون عنه: لازم بالمعنى الأعم.
ليش سموه بالمعنى الأعم؟ لأنه لا يختص فقط بالملزوم، بل يعم غيره ويحتاج لفهم وبيان واستحضار غيره، اللي هو نفس اللازم إضافة إلى النسبة مع الملزوم، هذا يسمونه لازم بالمعنى الأعم.
إذاً تفضلوا شيخنا. نعم. هسه شلون تطورنا؟ نعم. لا هاي النصف مو لازم. لا، احنا كلامنا في الزوجية، الزوجية تلزم الأربعة، بس إذا استحضرت فقط فهمت معنى الاثنين، هل معنى هذا أنه تفهم معاها الزوجية؟ ما يكفي، لابد أنه بعض الناس أصلا إذا ما عرف أنه ما دارس رياضيات أصلا استحضار الاثنين عندنا ما يستحضر عند اللي وياه الزوجية، بل لازم يكون عنده علم أن الاثنينية لها شنو؟ لازم الزوجية، وأكو علاقة وترابط تربط بين الزوجية وشنو؟ الاثنينية، يا الله يفهم معنى لزوم عدم لزوم الزوجية للاثنين وعدم انفكاكها في في في لازم لازم لازم الماهية، يلا يفهم، يلا يفهم. نعم، هذا يسموه لازم بين بالمعنى الأعم، نعم. فهذا تقسيم إذا صار عندنا تقسيمين: لازم بين ولازم غير بين له.
طبعا البين هذا الذي ذكرناه بقسميه؛ اللي هو البين بالمعنى الأخص والبين بالمعنى الأعم، هو استحضاره يكون بديهي، يعني ما يتطلب نظر وفكر وجهد، لا، وإنما ما يتطلب نفس استحضار اللي يعبرون عنه: (مما قياساته معه)، نفس استحضار المفهوم أو نفس استحضار العلاقة تكفي، يعني نفس استحضار الموضوع والمحمول والنسبة تكفي، فلهذا سموه بين، والبين بمعنى البديهي الذي ما يحتاج نظر وفكر وتأمل.
وأندنا اللازم غير البين؛ لا، ما كان لزومه يحتاج إلى دليل وبرهان وإثبات، اللي يعطون مثاله: مثال شنو؟ حدوث العالم وقدمه؛ يعني هذه ما تكفي بها لا استحضار نفس الملزوم، ولا تكفي فيها استحضار الملزوم واللازم والنسبة، بل تحتاج إلى إقامة دليل وبرهان لإثباته، يكون عبارة عن مقدمات من صغرى وكبرى ترتب بترتيب موافق للشروط لأحد الأشكال، يراعى بها الكيف أو الكم أو الجهة، يلا شنو؟ يعطينا النتيجة، كهذا المثال المعروف، اللي هو ما حدوث العالم، يعني يحتاج إلى تصورات، هذه التصورات الثلاثة وتكون على شكل ترتيب مقدمات حتى يعطينا شنو؟ مع فهم فهم معنى اللازم، معنى اللزوم الحدوث للعالم على شكل تصورات ثلاثة فقط، بل يحتاج إلى إقامة الحجة والدليل البرهان، إذاً هذا لزومه شو يسموه؟ غير بين، يعني غير بديهي، يعني بعبارة أخرى شنو؟ نظري، هذا اللي يعبرون عنه لازم غير بين.
أقسام العرض المفارق
ثم ذكر أخير شيء خاتمة، أنه هذا اللازم المفارق توجد ثلاثة أنواع فيه؛ لازم هو لازم يفارق الماهية، أو لكنه مرة يكون دائم، ومرة يكون سريع الزوال، ومرة يكون بطيء الزوال.
الدائم: هذا المثال المعروف، اللي هو دوام حركة الكواكب. هذه طبعا نسأل الآن سؤال: هاي الحركة مال الكواكب هي لازمة للكواكب؟ صحيح. لزومها مفارق لا عرضها عروضها، عروض الحركة على الكواكب عروضها لازم له مفارق؟ الجواب: مفارق، شنو السبب؟ لأنه إذا فرضنا الكوكب توقف ما تحرك، هل هذا يعني يخل بماهية أنه كونه كوكب؟ ما يخل، يبقى كوكب، لكن حركة السير للكون اقتضت بالمشيئة الإلهية أن يكون متحركا. كذلك نفس زرقة العين، لو فرضنا هي دائمة في العين، لكن لو فرضنا بعلاج سحبناها، هل هذا يخل على نفس نفس ماهية العين؟ ما يخل عليها، هي باقيه حتى لو كان لونها أزرق ولا أسود، إذاً هذا عرض بس مفارق، لكن شنو؟ يعبرون عنه دائم، يعني زواله لا نحو السرعة ولا نحو البطء، بل هو موجود، والدليل على عرضيته وكونه مفارق أنه لو لو أن لو فرض لو فرض أنه انتزعناه كلازم كلازم لو انتزعناه عن الماهية ما يخل بالماهية. ماهية الشيء، يعني يبقى يصدق عليه شنو؟ أنه كوكب، يبقى يصدق عليه أنه عين.
نعم، هناك الذاتيات هي الوحيدة اللي يعني موجودة عليها موجودة في الخلف ماهية؟ لا، احنا هذا قصدنا شنو؟ قصدنا لو لو لو اخذنا العرض عنها، هل هذا يخل بانها لا تسمى عين؟ مو كونها ذاتيا أو ما هي لها. لا لا لا لا لا لازم لازم عنده رفع حد في الخلف ماهية؟ لا لا ما قلنا هكذا، هاي صح هاي بالذاتيات والماهيات الذاتية، لا قلنا لو لو مثلا لو اخذنا الزرقاء عنها كعرضي، يعني هذا شنو انها ليست عرضي له؟ لا يبقى هو عرضي له، بس غايه الامر هو دائم له. لو وقفنا الحركة عن الكوكب، هل معنى أنه الكو أنه أن هذا ليس بكوكب؟ أنه وانه هاي العرض ليس متحرك له؟ مو على نفس ماهية الكوكب أو ماهية العين، لا لا نتكلم لو اخذنا الحركة عن الكوكب، هل هذا يعني أنها ليست لازمة له؟ لا، لازمة له وعرضي له، بس غاية الأمر هي دائمة. لو أخذنا الزرقة عن العين، هل هذا أن معنى الزرقة ليست لازمة للعين؟ الجواب: لا، هي لازمة له ولا يخل بكونها عرضية عليها، غاية الأمر هي دائمية، مو كلامنا بالماهية، كلامنا بنفس العرض اللازم أنه لو أخذناه من الكوكب لا ينفي كونه شنو؟ عرضي له، نعم هذا.
ثم اللازم المفارق، وهو سريع الزوال: المثال المشهور، هو حمرة الخجل وصفرة الوجل، يعني الشخص الذي يستحي يصير عنده احمرار من الخجل، والشخص الذي يخاف يصير عنده اصفرار من الوجل، اللي هو الخائف، هذه هو عرض مفارق بس شنو؟ على نحو السرعة.
وعندنا عرض مفارق، لكن على نحو البطء: اللي هو مثاله منو؟ مثال الشباب، الشباب يزول لكن ببطء بعد مرور السنين، إذا هو عرض مفارق شنو؟ عرض مفارق لكن على نحو البطء. نعم.
تطبيق العبارة
الآن نطبق هذا المقدار، نعم. قال الماتن: (العرض العام، وهو) قلنا هذا الضمير هو يراجع لأصل المقسم من الكليات الخارج؛ حتى يخرج الذاتيات من النوع والجنس والفصل. (المقول) يعني المحمول؛ حتى يخرج المعلومات اللغوي ويريد به المعنى الاصطلاحي. (عليها) يعني على الحقيقة الواحدة (وعلى غيرها) يعني على غيرها من الحقائق الأخرى، هذا قيد احترازي حتى يخرج الخاصة؛ لأنها كما مر علينا سابقا هي محموله على حقيقة واحدة فقط.
نعم، (وكل منهما) أي من الخاصة والعرض العام.
(إن امتنع انفكاكه عن الشيء) يعني فلازم، يعني إذا كان هذا العرضي يمتنع أن ينفك عن الشيء عقلا، مثل الحرارة التي لا تنفك عن النار الخارجية، هذه يعتبر لازم، يعني نسميه عرضي لازم. وتارة يكون عرض لازم بالنظر للماهية؛ كالزوجية بالنسبة للأربعة، هي تعرض على أصل الماهية بغض النظر عن وجودها ذهني أو خارجي، أو الوجود، أو لا يكون لازم للوجود، وقلنا الوجود تارة لوازمه خارجية، وتارة تكون لوازمه شنو؟ ذهنية، كالإحراق بالنسبة إلى النار ووصف الكلي.
(بين) يلزم تصوره من تصور الملزوم، بين يعني بديهي ما يحتاج نظر وفكر وتأمل، إنما مجرد الالتفات إليه يكفي، مجرد ما أتصور الملزوم شو أتصور من عنده؟ لازمه، كما قلنا مثال: أنه مجرد ما أتصور البصر أتصور معاه أن من يفقده يكون أعمى، (أو من تصورهما والنسبة بينهما) يعني هذا يسموه طبعا البين بالمعنى الأخص، هذا من تصورهما بين بمن؟ بالمعنى الأعم، بين بالمعنى الأعم يعني ما يكفي تصور الملزوم، يحتاج تصور اللازم والملزوم والنسبة (من الجزم بينهما باللزوم وغير بين بخلافه)، وغير بين بخلافه، وغير بين بخلافه يعني شنو قصده؟ يعني غير بين، غير بديهي، غير واضح، إنما يحتاج إلى نظر وفكر وتأمل؛ فنفس تصورات الموضوع والمحمول والنسبة أو الملزوم واللازم والنسبة لا تكفي، بل يحتاج معه إلى ضم إقامة الدليل والحجة، فهذا إذا لزوم نظري، يعني مجرد تصور العالم أو تصور الحدوث أو تصور النسبة بينهما ما يثبت لنا أن العالم حادث، بل يحتاج ياه شنو؟ إقامة مقدمة صغرى وكبرى وإنتاج قياس ينتج لنا أن العالم حادث.
نعم، (والا فعرض يدوم) يعني احنا عندنا العرضي لو عرض لازم لو عرض شنو؟ مفارق. هذا العرض المفارق أما يدوم كدوام الحركة للكوكب أو الفلك، أو يزول بسرعة كمثال العرض المفارق للحمرة عند الخجل والصفرة عند الوجه، أو ببطء (يعني عرضي مفارق يزول على نحو البطء) اللي هو الشباب.
نعم، أما قول المحشي قال المحشي: العرض العام، قوله: (وعلى غيرها) أي كالماشي يحمل على حقيقة الإنسان وعلى الحقائق الحيوانية الأخرى، يعني غير الإنسان اللي يمشي منو؟ الفرس، الطائر وغيره.
وقوله: (وكل منهما) أي كل من الخاصة والعرض العام، وبالجمله، طبعا واضح عندكم أن لفظة بالجمله غير وين؟ في الجمله؛ لأن هي بالجمله هو فسرها يعني بنحو الكلية، كل عرضي بالجمله يعني عامةً، كليةً، كل عرضي، أما هو لافراده، أما لازم، يعني لازم لمعروضه، أو مفارق أو يعني مفارق عن معروضه، إذن لا يخلو، منو يخلو؟ يعني الكلي هذا الكلي العرضي، هذا الكلي العرضي لا يخلو، أما يستحيل انفكاكه يعني عقلا، يعني يستحيل انفكاكه، يعني يستحيل انتزاعه أو مفارقته عن معروضه؛ قلنا كمثال استحالة انفكاك الحرارة بالنسبة إلى النار، أو الضاحكية بالقوة بالنسبة للإنسان.
فأو أولى، يعني أولى شنو يعني؟ أولى يعني لا يستحيل انفكاكه كالكتابة بالفعل بالنسبة للإنسان، الكتابة فعلا يمكن أن شنو؟ تفارق الإنسان، أو بالنسبة للبشرة السمراء أو البيضاء، تفارق نفس شنو؟ الجسم.
فالأول -شيخ عبد الله- فالأول ما يستحيل انفكاكه، فالأول يعني ما يستحيل انفكاكه هو اللازم، هي شوية العبارة فسروها، فالأول يقصد به شنو؟ يعني العرض الذي ما ما يستحيل يستحيل انفكاكه هو اللازم، هو الأول يعني هو اللازم.
والثاني يعني الذي لا يستحيل انفكاكه، هو الثاني، يعني هو المفارق.
ثم اللازم ينقسم بقسمين يأتي عنا الكلام.
والحمد لله رب العالمين. إن شاء الله مشايخنا غدا أنا مجاز لأن راح أروح هسه سامر، إن شاء الله ندعو لكم هناك بالتبليغ الإرشادي، أتقبل. إن شاء الله نعوضها.




